**OROSZI KÖZSÉG POLGÁRMESTERE**

**8458 OROSZI, SZABADSÁG U. 27.**

A határozati javaslatokat törvényességi

szempontból megvizsgáltam:

2. Bendes István

jegyző

**Tárgy:** A nem közművel összegyűjtött háztartási szennyvíz begyűjtése,

határidő hosszabbítási kérelem

1. E L Ő T E R J E S Z T É S

Oroszi Község Önkormányzata Képviselő-testületének

2015. január 12-én tartandó nyilvános ülésére

**TISZTELT KÉPVISELŐ-TESTÜLET!**

Oroszi Község Önkormányzatának Képviselő-testülete a 42/2014. (IX.30.) határozatában döntött arról, hogy a Veszprém Megyei Kormányhivatalhoz azzal a kéréssel fordul, hogy a nem közművel összegyűjtött háztartási szennyvíz begyűjtésére vonatkozó közszolgáltatást érintő helyi rendelet megalkotására biztosított határidőt 30 nappal hosszabbítsa meg.

A Képviselő-testület a nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló önkormányzati rendeletét a jelzett határidőn belül nem tudta megalkotni.

A Veszprém Megyei Kormányhivatal kérelmünknek helyt adott azzal, hogy a törvénysértés megszüntetésére meghatározott, 2014. október 15. napjával lejáró határidőt – figyelemmel a helyi önkormányzatok törvényességi felügyeletének részletes szabályairól szóló 119/2012. (VI.26.) Korm. rendelet 8. § (4) bekezdésében rögzítettekre – 2014. november 14-ig meghosszabbította.

A Képviselő-testület a nem közművel összegyűjtött háztartási szennyvíz begyűjtésére vonatkozó helyi közszolgáltatás ellátására Temesvári Zoltán egyéni vállalkozót (8460 Devecser, Arany J. u. 18.) jelölte ki és vele kötött közszolgáltatási szerződést. A nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló önkormányzati rendelet tervezete tájékoztatásul megküldésre került a szomszédos és az érintett önkormányzatoknak, valamint az illetékes környezetvédelmi igazgatási szervnek a Közép-dunántúli Környezetvédelmi és Természetvédelmi Felügyelőségnek és a Vízügyi Igazgatóságnak véleményezésre.

A Képviselő-testület addig nem tudja megalkotni rendeletét, amíg a vízügyi hatóság ki nem jelöli a szennyvízbefogadó műtárgyat, valamint a környezetvédelmi hatóságtól nem érkezik meg a vélemény, ezért a Képviselő-testület a 48/2014. (XI.12.) Kt. határozatában döntött arról, hogy ismételten benyújtja határidő hosszabbítási kérelmét a Kormányhivatal felé. A Veszprém Megyei Kormányhivatal a Képviselő-testület határidő hosszabbítási kérelmének helyt adott és a határidőt 2014. december 14-ig meghosszabbította.

A Veszprém Megyei Kormányhivatal a Képviselő-testület ismételt határidő hosszabbítási kérelmének helyt adott és a határidőt 2015. január 13-ig meghosszabbította.

A Fejér Megyei Katasztrófavédelmi Igazgatóság Vízügyi Hatósága még nem jelölte ki a nem közművel összegyűjtött háztartási szennyvíz átvételére köteles szennyvíztisztító telepet. A hatósági eljárás ügyintézési határideje 60 nap, amibe nem számít bele a szükséges hatóságok, szervezetek megkeresésének időtartama. A hatóság kijelölését követően kerülhet elfogadásra az önkormányzati rendelet, így ismételten kezdeményezni kell a Kormányhivatalnál a határidő meghosszabbítását.

**TISZTELT KÉPVISELŐ-TESTÜLET!**

Kérem a Tisztelt Képviselő-testületet, hogy az előterjesztést megtárgyalni és az alábbi határozati javaslatot elfogadni szíveskedjen:

**/2015.(I.12.) h a t á r o z a t i j a v a s l a t :**

1./ Oroszi Község Önkormányzatának Képviselő-testülete megkeresi a Veszprém Megyei Kormányhivatalt és kéri, hogy a VEB/004/1070-7/2014. ügyszámon kelt határidő meghosszabbításban meghatározott 2015. január 13-i határidőt 2015. február 28. napjáig meghosszabbítani szíveskedjen.

2./ A Képviselő-testület felkéri a polgármestert, hogy az 1./ pontban jelzettek szerint a Veszprém Megyei Kormányhivatalnál kezdeményezze a határidő meghosszabbítását, egyúttal küldjön tájékoztatást a nem közművel összegyűjtött háztartási szennyvíz begyűjtésére, elszállítására irányuló közszolgáltatásról szóló önkormányzati rendelet megalkotása érdekében tett intézkedésekről.

**Felelős:** Dániel Ferenc polgármester

**Határidő:** 1./ azonnal

2./ 2015. január 13.

**O r o s z i ,** 2015. január 8.

**Dániel Ferenc**

polgármester